Svampfluer

Svampfluer (Sisyridae) er en familie av nettvinger. De er blant de minste nettvingene. Det er to norske arter, hvorav bare én art er vanlig.Navnet svampfluer kommer av at larvene lever av ferskvannssvamp.
Svampfluer er ikke «ekte fluer», selv om navnet kan tyde på det. Alle de ekte fluene er plassert i gruppen (orden), Tovinger (Diptera).


== Utseende ==

Svampfluer er temmelig små nettvinger (forvingens lengde 4–10 mm) og har nokså mørke farger og er dermed lett å overse i naturen. De har bitende munndeler og to par vinger som ofte er ganske like hverandre. Hos voksne individer har ribbenettet i vingene gaffelgrener i vingespissen og i ytre del av bakvingene. De ligner mye på familien Hemerobiidae men har et enklere årenett i vingene.
Larvene, som er de eneste rent akvatiske nettvingelarvene, utmerker seg med å ha leddete gjeller på bakkroppen. Munndelene er lange, tynne og nålelignende.


== Levevis ==

Larvene lever i ferskvann av Ferskvannssvamper og de voksne finnes derfor langs elvebredder og lignende. De bruker sine lange, tynne munndeler til å bore inn i svampen og suge ut innholdet.
Svampfluer har fullstendig forvandling og må gjennom et puppestadium før de blir kjønnsmodne (imago). De voksne insektene er ikke spesielt gode flygere og fjerner seg sjelden langt fra vannet. De kan finnes på blomster der de spiser pollen, men kan også ete sopp, alger og smådyr.


== Systematisk inndeling / Europeiske arter ==
I Norge er det funnet 2 arter, ingen har norske navn.
Et latinsk familienavn ender med ...idae, og et navn på en overfamilie på  ...oidea.
Norsk entomologisk forening har utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg Nettvingene (se kilde)..
Nomenklaturen innen svampfluer, følger Greve, 1987.

Overorden Neuropteroidea
Orden Nettvinger (Planipennia / Neuroptera)
Overfamilie Osmyloidea
familien mosenettløver, (Osmylidae) – Ingen norske arter
familien Svampfluer, (Sisyridae)
slekten Climacia MacLachlan, 1869 – bare i den nye verden
slekten Sisyborina Monserrat, 1981 – bare én art fra Afrika:
Sisyborina marlieri (Tjeder, 1976)
slekten Sisyra Burmeister, 1839 – utbredt over hele verden. I Europa:
Sisyra dalii McLachlan, 1866 – Sjelden, finnes bare helt sør i landet. Status NT på Norsk rødliste for arter (2006).
Sisyra iridipennis Costa, 1884 – ikke i Norge.
Sisyra jutlandica Esben-Petersen, 1915 – ikke i Norge.
Sisyra nigra (Retzius, 1783) syn Sisyra fuscata  – Vanlig i hele Norge.
Sisyra terminalis Curtis, 1854 – ikke i Norge.
slekten Sisyrella Banks, 1913 – Australia og Asia
slekten Sisyrina Banks, 1939 – Australia, Afrika og Asia


== Referanser ==


== Kilder ==
Greve, Lita. 1987. Nettvinger, Kamelhalsfluer og Mudderfluer. Norsk entomologisk forening, Norske Insekttabeller nr. 12, 43 sider.


== Eksterne lenker ==
(en) Svampefluer i Encyclopedia of Life 
(en) Svampefluer i Global Biodiversity Information Facility 
(no) Svampefluer hos Artsdatabanken 
(sv) Svampefluer hos Dyntaxa 
(en) Svampefluer hos Fauna Europaea 
(en) Svampefluer hos Fossilworks 
(en) Svampefluer hos Fossilworks 
(en) Svampefluer hos ITIS 
(en) Svampefluer hos NCBI 
(en) Kategori:Sisyridae – bilder, video eller lyd på Wikimedia Commons 
Sisyridae – detaljert informasjon på Wikispecies 
Tree of Life - Nettvinger, (Planipennia/Neuroptera) engelskspråklig Med bilde.
Fauna Europaea (2004) Fauna Europaea version 1.1, utbredelsesdatabase over europeiske dyr. www.faunaeur.org
Norsk Entomologisk forening
Bildegalleri over nordamerikanske arter